ศาลรัฐธรรมนูญ ชี้มูล 5 แกนนำ กปปส. พ้นสมาชิกภาพการเป็น ส.ส. เนื่องจากถูกศาลอาญาพิพากษาลงโทษจำคุก
ศาลรัฐธรรมนูญ ได้มีคำวินิจฉัยกรณีคณะกรรมการการเลือกตั้ง ( กกต. ) ส่งคำร้องขอให้พิจารณาวินิจฉัยกรณี 5 แกนนำ กปปส. ได้แก่ นายชุมพล จุลใส, นายพุทธิพงษ์ ปุณณกันต์, นายอิสสระ สมชัย, นายถาวร เสนเนียม และนายณัฏฐพล ทีปสุวรรณ ถูกศาลอาญาพิพากษาลงโทษจำคุกในคดีชุมนุมขับไล่รัฐบาลยิ่งลักษณ์ ซึ่งเป็นคดีอาญา เมื่อ 24 กุมภาพันธ์ 2564 และยังเพิกถอนสิทธิเลือกตั้ง นายชุมพล จุลใส, นายอิสสระ สมชัย และนายณัฏฐพล ทีปสุวรรณ 5 ปี เป็นเหตุให้สมาชิกภาพ ส.ส.ของผู้ถูกร้องทั้ง 5 สิ้นสุดตามรัฐธรรมนูญหรือไม่ โดย ศาลรัฐธรรมนูญ ได้วินิจฉัยให้สมาชิกภาพทั้ง 5 สิ้นสุดลงนับตั้งแต่วันที่ 7 เมษายน 2564 เป็นต้นไป เมื่อสภาพสมาชิกภาพ ส.ส. สิ้นสุดลง จึงต้องตราให้มีตราพระราชกฤษฏีกาเลือกตั้งซ่อมแทน นับแต่วันที่ ศาลอ่านคำวินิจฉัยให้สมาชิกภาพสิ้นสภาพ ส่วน ส.ส.บัญชีรายชื่อว่างลง ประธานสภาประกาศรายชื่อลำดับต่อไปมาแทน ส.ส.บัญชีรายชื่อที่ว่างลงประกาศลงราชกิจจานุเบกษาโดยก่อนหน้านี้ ศาลอาญาออกหมายจับและขังบุคคลทั้ง 5 ที่เรือนจำพิเศษกรุงเทพ ต่อมาทั้งห้าคน ได้รับการปล่อยตัวชั่วคราว คดีอยู่ระหว่างอุทธรณ์ โดย กกต.เห็นว่า นายชุมพล นายอิสสระ และนายณัฏฐพล เป็นบุคคลที่อยู่ในระหว่างถูกเพิกถอนสิทธิเลือกตั้ง และต้องคำพิพากษาให้จำคุกและถูกคุมขังอยู่โดยหมายของศาลสำหรับ ส.ส.บัญชีรายชื่อของพรรคพลังประชารัฐ ที่จะเลื่อนขึ้นมาแทน นายพุทธิพงษ์ ปุณณกันต์ และนายณัฏฐพล ทีปสุวรรณ ได้แก่ นายต่อศักดิ์ อัศวเหม ส่วนกรณีนายณัฏฐพล ได้ลาออกจากความเป็น ส.ส. ทำให้เลื่อนลำดับ ส.ส.ให้นายยุทธนา โพธสุธน เป็น ส.ส. ไปก่อนหน้านี้แล้ว ขณะที่ พรรคประชาธิปัตย์ ที่จะเลื่อน ส.ส.ระบบบัญชีรายชื่อมาแทน นายอิสระ สมชัย คือ นายจักรพันธ์ ปิยพรไพบูลย์ เป็น ส.ส.แทน ส่วนนายชุมพล จุลใส เป็น ส.ส.เขต 1 จังหวัดชุมพร และนายถาวร เสนเนียม เป็น ส.ส. เขต 6 จังหวัดสงขลา พรรคประชาธิปัตย์ เมื่อขาดสมาชิกภาพ ส.ส. กกต. ก็ต้องจัดให้มีการเลือกตั้งซ่อมต่อไป